**Perarakan Hijau** (Arab: المسيرة الخضراء, rumi: *al-masīratul khaḍrā'*code: ar is deprecated , Sepanyol: *Marcha Verde*code: es is deprecated ) merupakan suatu demonstrasi strategik yang berlaku pada November 1975 diselaraskan kerajaan Maghribi pimpinan Raja Hassan II bagi memaksa Sepanyol menyerahkan wilayah autonomi metropolitan dalam kawasan Barat Sahara yang dipertikaikan kepada Maghribi. Warna hijau yang diberi kepada nama perarakan bertujuan mengaitkan perjuangan Islam yang dilambangkan warna itu kepada pihak Maghribi.

Kira-kira 350,000 orang rakyat Maghribi tidak bersenjata berkumpul di bandar selatan Tarfaya di Maghribi dan menunggu isyarat daripada baginda untuk menyeberang masuk ke dalam Sahara Barat - sambil membawa bendera Maghribi, sepanduk-sepanduk yang mendesak "Sahara Maghribi dikembalikan," gambar-gambar Raja Maghribi dan Qur'an; Apabila perarakan menghampiri sempadan anggota tentera Sepanyol telah diarahkan untuk tidak melepaskan tembakan bagi mengelakan pertumpahan darah.

Latar belakang
--------------

Maghribi, yang terletak di utara Sahara Sepanyol, telah lama menuntut kawasan ini yang dari segi sejarahnya merupakan sebahagian daripada Maghribi. Mauritania, yang terletak di selatan telah mempertikaikan tuntutan Maghribi dengan mendakwa kawasan ini secara terang-terangan merupakan sebahagian dari Mauritania. Sejak 1973, puak Sahrawi sering berperang gerilya yang diketuai oleh Polisario yang disokong oleh Algeria telah mencabar kekuasaan Sepanyol, dan pada Oktober 1975 Sepanyol secara senyap-senyap telah memulakan rundingan untuk menyerah kuasa kepada pemimpin pergerakan pemisah, kedua-duanya di El Aaiún, dengan Menteri Luar Sepanyol Pedro Cortina y Mauri berjumpa dengan El Ouali di Algiers.

Maghribi bermaksud mewajarkan tuntutan mereka dengan menuntut keputusan dari Mahkamah Keadilan Antarabangsa (MKA). MKA menyatakan bahawa terdapat ikatan taat setia yang sah pada masa lepas di antara "beberapa, tetapi hanya beberapa" puak-puak Sahrawi dan Kesultanan Maghribi, dan juga ikatan-ikatan lain termasuk beberapa kebenaran berkaitan tanah di antara Mauritania dan puak-puak Sahrawi yang lain.  Walaubagimanapun, MKA juga menyatakan bahawa tiada perjanjian ikatan kedaulatan wilayah di antara Sahara Sepanyol dengan Maghribi, atau Mauritania, telah dibuat pada masa penjajahan Sepanyol; dan perhubungan ini tidak cukup kuat bagi menyokong tuntutan mana-mana negara bagi pendudukan di Sahara Sepanyol. Sebaliknya, MKA mengemukan alasan bahawa penduduk asli iaitu puak Sahrawi merupakan pemilik wiliyah ini, oleh itu memiliki hak untuk menentukan pentadbiran sendiri. Ini bermakna, tidak kira apa penyelesaian politik yang dicapai berkaitan persoalan kedaulatan (penggabungan dengan Sepanyol, Maghribi, Mauritania, pemisahan atau kemerdekaaan), ia seharusnya mendapat kelulusan yang amat jelas daripada penduduk di wilayah ini. Merumitkan keadaan, Misi lawatan PBB telah memutuskan pada 15 Oktober, sehari sebelum keputusan MKA dikeluarkan, sokongan puak Sahrawi bagi mendapatkan kemerdekaan adalah "sangat besar".

Bagaimanapun, Raja Hassan II telah mengemukan rujukan kepada ikatan taat setia antara Maghribi-Sahrawi yang lalu bagi mewajarkan kedudukan baginda, tanpa menjelaskan kepada orang ramai akan keputusan mahkamah bagi penentuan nasib sendiri. (sehingga, tujuh tahun kemudian, apabila baginda secara rasminya telah bersetuju akan satu referendum di hadapan Pertubuhan Kesatuan Afrika). Beberapa jam selepas keputusan Mahkamah Keadilan Antarabangsa dikeluarkan, baginda telah mengumumkan akan mengatur satu "perarakan hijau" ke Sahara Sepanyol, bagi "menyatu kembali wilayah ini dengan tanahairnya".

Susur kejadian
--------------

Bagi menjaga kawasan dan menghalang kemungkinan serangan balas dari Algeria, Tentera Darat Maghribi telah memasuki kawasan timur laut di mana berlaku tentangan sekali sekala daripada Polisario, sebuah pergerakan kemerdekaan yang berusia 2 tahun.

Kesan
-----

Lihat juga: Perjanjian Madrid

Rujukan
-------

1. 1 2  Boukhari 2004. sfn error: no target: CITEREFBoukhari2004 (help)
2. ↑
3. ↑  "Cursiva y redonda. Guía de estilo. Versión 1.1" (PDF) (dalam bahasa Sepanyol) (ed. 1.1.). Fundéu BBVA. Dicapai pada 24 Oktober 2010. Se escriben en cursiva los movimientos populares y sus seguidores. [...] "Aprovechando la crítica salud de Franco, el rey Hassan II de Marruecos ordenó la *marcha verde*..."
4. ↑  (Perancis) Hassan II lance la Marche verte :: Jeune Afrique
5. ↑   Jacob Mundy, "Neutrality or Complicity? The United States and the 1975 Moroccan takeover of the Spanish Sahara, ms. 283; in Journal of North African Studies, Volume 11, No. 3 (Routledge/Taylor & Francis Publishing, September 2006)
6. ↑  Bagaimana A.S dan Maghribi merampas Sahara Sepanyol, oleh Jacob Mundy

Lihat juga
----------

* Sejarah Sahara Barat
* Senarai perang-perang penjajah Sepanyol di Magribi

Pautan luar
-----------

* Sedutan Perarakan Hijau Diarkibkan 2007-11-04 di Wayback Machine, ihsan Google Video